KOMMISSIONENS GENNEMFØRELSESAFGØRELSE

af 10. december 2014

om fastlæggelse af, i hvilken form medlemsstaterne skal forelægge de oplysninger, der er omhandlet i artikel 21, stk. 3, i Europa-Parlamentets og Rådets direktiv 2012/18/EU om kontrol med risikoen for større uheld med farlige stoffer

(meddelt under nummer C(2014) 9334)

(EØS-relevant tekst)

(2014/895/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2012/18/EU af 4. juli 2012 om kontrol med risikoen for større uheld med farlige stoffer og om ændring og efterfølgende ophævelse af Rådets direktiv 96/82/EF (1), særlig artikel 21, stk. 5, og

ud fra følgende betragtninger:

Skabelonen bør gøre det muligt at formidle strømlinede oplysninger fra medlemsstaterne og dermed maksimere nytten og sammenligneligheden af de oplysninger, der forelægges, og minimere den administrative byrde for medlemsstaterne, samtidig med at kravene i Europa-Parlamentets og Rådets direktiv 2007/2/EF (2) overholdes.

VEDTAGET DENNE AFGØRELSE:

Artikel 1

Medlemsstaterne forelægger Kommissionen de oplysninger, der er omhandlet i artikel 21, stk. 3, i direktiv 2012/18/EU, ved hjælp af den skabelon, der findes i bilaget til denne afgørelse.

Allerede eksisterende oplysninger i databasen vil blive taget op til revision senest den 31. december 2016.

Artikel 2

Denne afgørelse er rettet til medlemsstaterne.

(1) EUT L 197 af 24.7.2012, s. 1.

(2) Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).

(3) Rådets direktiv 96/82/EF af 9. december 1996 om kontrol med risikoen for større uheld med farlige stoffer (EFT L 10 af 14.1.1997, s. 13).

BILAG

SKABELON TIL BRUG FOR MEDLEMSSTATERNE, NÅR DE INDBERETTER OPLYSNINGER I HENHOLD TIL ARTIKEL 21, STK. 3, I DIREKTIV 2012/18/EU

Alle felter mærket med en asterisk skal udfyldes.

Fortrolige oplysninger skal mærkes som sådanne, og for hver type data anføres årsagen til afslag i overensstemmelse med artikel 4 i Europa-Parlamentets og Rådets direktiv 2003/4/EF (1).

1. Del 1 — Europa-Kommissionens autentifikationssystem (ECAS)

Af sikkerhedshensyn kan en bruger i en medlemsstat kun få adgang til eSPIRS ved først at registrere sig i ECAS, Europa-Kommissionens autentifikationssystem, med nedenstående obligatoriske brugeroplysninger:

a) Fornavn*: Brugerens fornavn

b) Efternavn*: Brugerens efternavn

c) E-mail*: Brugerens e-mailadresse

d) Brugerens rolle*: National rapportør (NR) eller national administrator (NA)

Når brugeren er autentificeret, omdirigeres han/hun til Minerva-portalen, der hører under Kontoret for Katastroferisici, og hvorfra der er adgang til eSPIRS-databasen. Brugerrettighederne til eSPIRS-databasen tildeles i overensstemmelse med brugerens rolle.

2. Del 2 — Oplysninger, der skal indberettes i eSPIRS

Brugeren skal indberette nedenstående oplysninger enten ved hjælp af online-rapporteringsformularen, som gør det muligt at importere data særskilt for hver enkelt virksomhed, eller ved hjælp af et nationalt eksportværktøj, der anvender eSPIRS' XML-skabelon til automatisk import i eSPIRS af oplysninger fra den nationale/regionale/lokale virksomhedsdatabase.

2.1. Den rapporterende kompetente myndighed

a) Navn*: Den rapporterende kompetente myndigheds officielle navn

b) Adresse*: Gade, hvor myndigheden er beliggende

c) By*: By, hvor myndigheden er beliggende

d) Postnummer*: Postnummer på den by, hvor myndigheden er beliggende

e) Land*: Det land, hvor myndigheden er beliggende

f) Bemærkninger : Eventuelle bemærkninger vedrørende den rapporterende kompetente myndighed

2.2. Virksomhedens navn og aktiviteter

a) Seveso-status*: [I Seveso III-direktivet skelnes der mellem to kategorier af virksomheder: »kolonne 2-virksomheder« og »kolonne 3-virksomheder«]

b) Navn*: Navn på den virksomhed, der indberettes oplysninger om i eSPIRS

c) Moderselskab: Virksomhedens holdingselskab/moderselskab

d) Personlig kode: En kode, som brugeren kan indtaste, hvis han/hun stadig vil bruge det gamle kodesystem i eSPIRS

e) Erhvervstype og/eller NACE-kode*: Hvis der til en virksomhed knyttes mere end én SPIRS- og/eller NACE-kode, skal der skelnes mellem hovedaktivitet og biaktiviteter. 1) Erhvervstypen angives i overensstemmelse med Seveso-SPIRS-koderne: 1) Landbrug 2) Fritids- og sportsaktiviteter (f.eks. skøjtebaner) 3) Minedrift (mineaffald og fysisk-kemiske processer) 4) Forarbejdning af metaller 5) Forarbejdning af jernholdige metaller (støberier, smelterier osv.) 6) Forarbejdning af ikke-jernholdige metaller (støberier, smelterier osv.) 7) Forarbejdning af metaller ved hjælp af elektrolytiske eller kemiske processer 8) Petrokemiske raffinaderier/olieraffinaderier 9) Produktion, forsyning og distribution af elektricitet 10) Brændstofopbevaring (herunder til opvarmning, detailsalg osv.) 11) Fremstilling, tilintetgørelse og opbevaring af sprængstoffer 12) Fremstilling og opbevaring af fyrværkeri 13) Fremstilling, påfyldning og bulkdistribution af LPG 14) LPG-oplagring 15) LNG-oplagring og distribution 16) Engros- og detailoplagring samt -distribution (eksklusive LPG) 17) Fremstilling og opbevaring af pesticider, biocider og fungicider 18) Fremstilling og opbevaring af gødningsmidler 19) Fremstilling af lægemidler 20) Opbevaring, behandling og bortskaffelse af affald 21) Vand og spildevand (opsamling, forsyning, behandling) 22) Kemiske anlæg 23) Fremstilling af organiske grundkemikalier 24) Fremstilling af plast og gummi 25) Produktion og forarbejdning af papirmasse eller papir 26) Træbehandling og møbler 27) Tekstilfremstilling og -behandling 28) Fremstilling af fødevarer og drikkevarer 29) Almindeligt ingeniørarbejde, fremstilling og montage 30) Skibsbygning, -ophugning og -reparation 31) Bygge- og ingeniørarbejde 32) Keramik (mursten, lervarer, glas, cement osv.) 33) Fremstilling af glas 34) Fremstilling af cement, kalk og gips 35) Elektronik og elektroteknik 36) Fragt- og transportcentre (havne, lufthavne, rastepladser, rangerbanegårde osv.) 37) Sundhedssektoren: forskning, uddannelse (herunder hospitaler, universiteter osv.) 38) Generel fremstilling af kemikalier (ikke andetsteds specificeret i listen) 39) Anden aktivitet (ikke andetsteds specificeret i listen) 2) NACE-kode: NACE er den europæiske statistiske nomenklatur for økonomiske aktiviteter, bestående af 6-cifrede koder. Brugeren kan vælge at benytte dette klassifikationssystem som et supplement eller et alternativ til SPIRS-koderne. I så fald anføres de første 4 cifre i NACE-koderne.

f) Link til websted, der indeholder yderligere oplysninger om virksomheden*

g) ID i E-PRTR (det europæiske register over udledning og overførsel af forurenende stoffer): Hvis virksomheden er helt eller delvist omfattet af Europa-Parlamentets og Rådets forordning (EF) nr. 166/2006 (2), anføres den nationale entydige identifikator, der anvendes ved rapporteringen om virksomheden i henhold til denne forordning, samt et link til det relevante websted.

h) ID i forbindelse med direktivet om industrielle emissioner (for data fra og med 2016): Hvis virksomheden er helt eller delvist omfattet af Europa-Parlamentets og Rådets direktiv 2010/75/EU (3) (http://ec.europa.eu/environment/industry/stationary/ied/legislation.htm), anføres alle relevante nationale entydige anlægsidentifikatorer, der anvendes i forbindelse med dette direktiv, samt et link til det relevante websted.

i) Bemærkninger vedrørende virksomheden: Eventuelle bemærkninger vedrørende den virksomhed, der indberettes oplysninger om

2.3. Virksomhedens beliggenhed* fuldstændig adresse eller bredde- og længdegrad

a) Adresse*: Gadenavn, nummer og by, hvor virksomheden er beliggende

b) Breddegrad*: Breddegrad for virksomhedens beliggenhed (hvis der ikke opgives nogen adresse)

c) Længdegrad*: Længdegrad for virksomhedens beliggenhed (hvis der ikke opgives nogen adresse)

d) Bemærkninger vedrørende adressen : Eventuelle bemærkninger vedrørende virksomhedens adresse

2.4. Stoffer, der er til stede i virksomheden

a) Stof (i henhold til Seveso III-direktivet) : Den almindelige betegnelse eller den generiske betegnelse eller fareklassifikationen

b) CAS-nummer : Et CAS-registernummer er en entydig numerisk identifikator, der er knyttet til ét og kun ét stof. Det har ingen kemisk betydning, men giver adgang til et væld af oplysninger om et bestemt kemisk stof. Det kan bestå af op til 10 cifre, som er opdelt i tre grupper med bindestreger imellem. (http://www.cas.org/content/chemical-substances)

c) Mængde : Mængde stof i tons

d) Fysiske egenskaber : Betingelser, hvorunder stoffet er oplagret, såsom tilstandsform (fast, flydende, gas), granularitet (pulver, piller, osv.), tryk, temperatur osv.

e) Bemærkninger vedrørende stofferne : Eventuelle bemærkninger vedrørende de stoffer, der indberettes

(1) Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF (EUT L 41 af 14.2.2003, s. 26).

(2) Europa-Parlamentets og Rådets forordning (EF) nr. 166/2006 af 18. januar 2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF (EUT L 33 af 4.2.2006, s. 1).

(3) Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).